[image: image1.png]



Parlamentul României

Camera Deputaţilor

Comisia pentru apărare, ordine                                                    Bucureşti, 27.04.2010
publică  şi  siguranţă  naţională                                                    PL.x 161                                                       

           Nr. 32/106/2010
AVIZ

asupra proiectului de Lege pentru aprobarea Ordonanţei de urgenţă a Guvernului nr.8/2010 privind reglementarea de măsuri fiscale pentru unele livrări de bunuri şi prestări de servicii efectuate de Compania Naţională "Romtehnica"- S.A. către Ministerul Apărării Naţionale în anul 2010
În conformitate cu prevederile art. 95 şi 115 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere şi avizare, cu Proiect de Lege pentru aprobarea Ordonanţei de urgenţă a Guvernului nr.8/2010 privind reglementarea de măsuri fiscale pentru unele livrări de bunuri şi prestări de servicii efectuate de Compania Naţională "Romtehnica"- S.A. către Ministerul Apărării Naţionale în anul 2010, transmis cu adresa nr. PL.x 161 din 13 aprilie 2010 şi înregistrat sub nr. 32/106 din 14.04.2010.

Potrivit dispoziţiilor art.75 din Constituţia României, republicată, şi ale art.92 alin. (9) pct.2 din Regulamentul Camerei Deputaţilor, republicat, Camera Deputaţilor este Cameră decizională. 
           În temeiul prevederilor art. 61 din Regulamentul Camerei Deputaţilor, republicat, Comisia a dezbătut propunerea legislativă sus menţionată, în şedinţa din 21 aprilie 2010.

Membrii Comisiei au examinat proiectul de lege supus avizării, expunerea de motive, precum şi avizul favorabil al Consiliului Legislativ nr. 115 din 16.02.2010.
În urma dezbaterilor, Comisia a hotărât, cu unanimitate de voturi pentru, avizarea favorabilă a acestei iniţiative legislative, cu amendamentul cuprins în anexă.
 În raport cu obiectul şi conţinutul său, proiectul de lege face parte din categoria legilor ordinare.

Preşedinte,

Costică CANACHEU
ANEXĂ

Amendamente admise:

	Nr

crt
	Textul proiectului de Lege
	Text propus de comisie

(autorul amendamentelor)
	Motivarea amendamentelor

propuse

	1. 
	Lege 

pentru aprobarea Ordonanţei de urgenţă a Guvernului nr.8/2010 privind reglementarea de măsuri fiscale pentru unele livrări de bunuri şi prestări de servicii efectuate de Compania Naţională "Romtehnica"- S.A. către Ministerul Apărării Naţionale în anul 2010
	Nemodificat 
	

	2. 
	Articol unic. – Se aprobă Ordonanţa de urgenţă a Guvernului nr.8 din 17 februarie 2010 privind reglementarea de măsuri fiscale pentru unele livrări de bunuri şi prestări de servicii efectuate de Compania Naţională "Romtehnica"- S.A. către Ministerul Apărării Naţionale în anul 2010, publicată în Monitorul Oficial al României, Partea I, nr. 112 din 19 februarie 2010. 
	Art. I. – Nemodificat

	

	3. 
	
	Art. II. – Prevederile Ordonanţei de urgenţă a Guvernului nr. 86/2009 privind reglementarea de măsuri fiscale pentru unele livrări de bunuri şi prestări de servicii efectuate de Compania Naţională "Romtehnica"- S.A. către Ministerul Apărării Naţionale, aprobată prin Legea nr. 19/2010 şi ale Ordonanţei de urgenţă a Guvernului nr.8/2010 privind reglementarea de măsuri fiscale pentru unele livrări de bunuri şi prestări de servicii efectuate de Compania Naţională "Romtehnica"- S.A. către Ministerul Apărării Naţionale în anul 2010, se aplică tuturor operatorilor economici care  acţionează în calitate de comisionar, în nume propriu şi în contul Ministerului Apărării Naţionale. 

(Autor: Comisia pentru apărare) 
	Modificarea este necesară datorită lipsei resurselor necesare pentru efectuarea plăţii TVA, aferente contractelor de achiziţii încheiate cu toţi operatorii economici care acţionează în calitate de comisionar, în nume propriu, pentru Ministerul Apărării Naţionale, având în vedere acumularea unor majorări generate de neplata TVA şi care grevează asupra bugetului acestui minister. 
Totodată, prin amendamentul acesta se soluţionează plângerea prealabilă formulată de un alt operator economic împotriva MApN, pentru reglementare discriminatorie.  

